Mestská časť Bratislava - Nové Mesto

Materiál na rokovanie
Miestneho zastupiteľstva
dňa 15.10.2013

Návrh 

na zmenu Uznesenia č. 6MMZ/11 zo dňa 23.08.2013  v časti bodu 1/
a v časti bodu 3/

Predkladá:						       Materiál obsahuje:

Ing. Ľudovít Kollárik,					     1. Návrh uznesenia
prednosta						     2. Dôvodovú správu

							       

Spracovateľ:						       Stanovisko právnej skupiny:

Mgr. Marianna Moravcová Tomčíková	- nie je potrebné
poverená vedením 
oddelenia podnikateľského,
právneho a správy majetku				  

Na rokovanie prizvať:

spracovateľa

október 2013
Návrh uznesenia:

M i e s t n e    z a s t u p i t e ľ s t v o

s c h v a ľ u j e

zmenu Uznesenia č. 6MMZ/11 zo dňa 23.08.2013 v časti bodu 1/, a to nasledovne: 
 
1/ uzavretie zmluvy na zriadenie vecného bremena na pozemky registra „C“ KN                   parc. č. 13587/3, parc. č. 13587/2 a parc. č. 13589/7 vo vlastníctve spoločnosti Istrochem Reality, a.s., so sídlom Nobelova č. 34, 836 05 Bratislava, IČO: 35 797 525, na dobu určitú do 30.06.2023, v prospech Mestskej časti Bratislava – Nové Mesto; spolu s uzatvorením zmluvy o budúcej zmluve o zriadení vecného bremena na vyššie citované nehnuteľností

3/  Miestne zastupiteľstvo mestskej časti Bratislava - Nové Mesto splnomocňuje starostu mestskej časti Bratislava – Nové Mesto  Mgr. Rudolfa Kusého k podpísaniu zmluvy o zriadení vecného bremena na pozemku vo vlastníctve spoločnosti Istrochem Reality, a.s., so sídlom Nobelova č. 34, 836 05 Bratislava, IČO: 35 797 525; a zároveň aj zmluvy o budúcej zmluve o zriadení vecného bremena 

		

a)  bez pripomienok

b)  s pripomienkami

				

Dôvodová správa:

Na 6. Mimoriadnom zasadnutí Miestneho zastupiteľstva mestskej časti Bratislava – Nové Mesto, ktoré sa konalo dňa 23.08.2013 bolo prijaté Uznesenie č. 6MMZ/11 o zriadení vecného bremena na pozemky vo vlastníctve spoločnosti Istrochem Reality, a.s.. Dôvodom zriadenia vecného bremena je súčasný havarijný stav na prečerpávacej stanici kanalizácie odvádzajúcej splašky z bytových domov na Bojnickej č. 19 – 25 a nutnosť jeho odstránenia. Pre účely začatia vodoprávneho konania o uložení nového výtlačného kanalizačného potrubia z prečerpávacej stanice kanalizácie z bytových domov na Bojnickej č. 19 – 25 je potrebné dokladovať majetkovo právny vzťah k nehnuteľnostiam, ktoré budú zaťažené existenciou kanalizácie. Najvhodnejším je v tomto prípade zriadenie vecného bremena. 

Nakoľko v súčasnej dobe nie je možné určiť presný rozsah obmedzenia nehnuteľností ( toto je možné určiť geometrickým plánom až po zrealizovaní uloženia kanalizačného potrubia), je potrebné v prvom rade uzavrieť zmluvu o budúcej zmluve o zriadení vecného bremena, ktorá bude obsahovať základné náležitosti zriadenia vecného bremena, pričom obe zmluvné strany (mestská časť na strane oprávneného a spoločnosť Istrochem Reality, a.s. na strane povinného) sú jej obsahom viazané.  

Nakoľko pôvodný materiál neobsahoval informáciu v prospech koho je vecné bremeno schvaľované a taktiež v ňom nebol explicitne udelený súhlas k uzavretiu zmluvy o zriadení vecného bremena; pričom vychádzajúc z praxe aplikovanej okresnými úradmi, odbormi katastra ( povinnosťou skúmať, či bol daný súhlas obce s uzavretím zmluvy o zriadení vecného bremena ); je tento doplnený v rozsahu:
a)	udelenia súhlasu obce s uzavretím zmluvy o zriadení vecného bremena spolu s uzatvorením zmluvy o budúcej zmluve o zriadení vecného bremena
b)	uvedenia oprávnenej osoby (mestská časť).